Dag 3 – 8 – Ons bly vir die volgende klompie dae in die dorpie Unken in die Heutal vallei tussen verskeie bergspitse. Daar is ’n hele aantal ski-lope met kabelkarretjies in die nabye omgewing vir diegene wat wil gaan ski. Ski-toerusting kan maklik gehuur word, maar die nodige klere moet u self aanskaf.(Ons stuur vir u ’n lys van nodige klere op aanvraag).
Uitstappie na Berchtesgaden en sy mooie kersmark. Geleentheid om met ’n treintjie die berg in te ry en te sien hoe sout uitgehaal word.
Dag 9 – Vandag reis ons met ons persoonlike luukse toerbus na die sprokiesagtige “Stad van ’n honderd torings” oftewel soos ons dit ken, Praag, hoofstad van die Tjeggiese Republiek. Oppad na Praag oornag ons by Cesky Krumlov met sy 13 eeuse kasteel, aan die walle van die Vltava rivier.
Dag 10 – 13 Vir die volgende 3 dae bly ons in ’n hotel in Praag, met ’n moltreinstasie regoorkant die hotel wat jou binne 15 minute na die middestad neem. Met ons bus gaan ons vanaf ons hotel ook verskillende uitstappies onderneem en weereens sal die program bepaal word deur die weers- en verkeersomstandighede asook die voorkeure en behoeftes van ons toerlede.